
I. Introducere. Motivatie. Metodologie 


Problematica elitelor si a centrelor de putere din Transilvania in a doua 
jumătate a sec. IX - prima jumătate a sec. X a mai fost abordată în anul 2012), 
ocazie cu care s-au propus o serie de criterii care să stea la baza metotologiei 
de lucru’. 

Am pornit demersul de la teoria elitelor care susține că în orice societate 
sarcina conducerii vieţii sociale îi revine unui grup restrâns de oameni - elitele”. 
Societatea umană dezvoltată în diverse etape cronologice a avut întotdeauna un 
sistem intern de stratificare, care cuprindea masa mare a indivizilor şi un grup 
restrâns conducător. Din cadrul grupului conducător s-au evidenţiat elemente 
care şi-au asumat rolul de lideri. 

Formarea elitelor (a celor medievale timpurii în special) este o problemă 
care nu trebuie studiată numai din punct de vedere istoric ci si din punct de 
vedere sociologic, această ştiinţă având metode specifice de analiză şi inter- 
pretare prin care poate oferi o serie de explicaţii şi răspunsuri la chestiuni pe 
care nu avem cum să le surprindem arheologic. În acest domeniu ştiinţific s-a 
dezbătut deseori problema utilizării termenului de elită sau elite, ajungându-se 
la concluzia că ambii termeni sunt corecti deoarece elita/elitele se manifesta pe 
paliere diverse ale societăţii umane: politic, militar, economic, religios, social“. 

Cercetările privind sociologia elitelor au evidenţiat în cazul acestora o serie 
de caracteristici”: 


Muzeul Judetean de Istorie si Artă Zalău, Strada Unirii, nr. 9, e-mail: bacuetz@yahoo.com. 
Bacuet-Crisan 2012, 279-299. Varianta in lb. engleză a acestui studiu. 

Bacuet-Crisan 2012, 281-290. 

Zapartan 1979, 57, 62. 

Coenen-Huther 2007, 136, 159. 

Coenen-Huther 2007, 13, 41, 47, 65, 93, 110, 120, 123, 141. 

e o societate istorică poate avea mai multe tipuri de elite: conducătoare, 
militară, comercială, religioasă. 

+ societăți diferite pot avea elite diferite (de ex.: o societate războinică are 
o elită militară). 

e elita poate fi deschisă sau nu la schimbare. 

e elita nu este întotdeauna un grup unit, în interiorul acesteia pot exista 
mici grupuri care au alte elemente comune. 

+ limba vorbită de membrii elitei poate fi diferită de cea a comunităţii 
supuse. 

e membrii mai multor elite diferite (uneori și ca etnic) se pot alia pentru 
a conduce comunităţile. 

e elita are puterea de a-şi impune gusturile si preferinţele în comunitate. 

e elita are forța (nu întotdeauna si interesul) de a promova inovaţia. 

e elita are o mare putere de influenţă. 

e puterea şi prestigiul sunt atribute clare ale elitei. 

e elitele pot fi locale sau zonale, din rândul lor evidentiindu-se liderii. 


Având în vedere cele prezentate mai sus, credem că ar trebui să acordăm 
o mai mare importanță unor astfel de cercetări atunci când, pe baza vestigiilor 
arheologice, încercăm să înțelegem şi să explicăm aspecte legate de viata socială 
(societate, stratificare socială) ori chestiuni legate de etnicul comunităţilor 
umane din perioada medievală timpurie şi nu numai. 

Structură si stratificare socială, elită/elite şi centre de putere sunt teme 
de cercetare care din păcate au fost şi rămân încă în afara sferei de interes a 
majorității specialiştilor români care se ocupă de perioada medievală timpurie. 
Transilvania sec. IX-X a beneficiat, totuşi, de contribuţiile științifice ale arheo- 
logului R. Heitel care, în câteva studii, pe baza descoperirilor arheologice a 
abordat probleme legate de civilizația medievală timpurie şi geneza raporturilor 
de tip feudal. 

Pentru Transilvania sec. IX-X este de presupus existenţa unei stratificări 
sociale și naşterea unor relaţii incipiente de tip feudal. Ele sunt rezultatul apariţiei 
elitelor si a potentatilor locali, care, teoretic şi practic, ar trebui să se diferentieze 
social de restul membrilor comunitatii/comunitatilor. Identificarea/eviden- 
tierea elementelor aparținătoare unei/unor elite sociale este posibilă numai prin 
analiza comparativă a artefactelor şi a contextelor arheologice. 

În prezentul demers ne-am propus să restrângem aria geografică şi să 
încercăm un studiu de caz. Vom analiza vestigiile arheologice databile în a doua 
jumătate a sec. IX-prima jumătate a sec. X descoperite pe teritoriul actual al 
oraşului Alba Iulia (pl. 1/1), vestigii identificate în urma diverselor tipuri de 


€ Heitel 1975, 343-351; Heitel 1983, 93-115. 

cercetari arheologice: sondaje, sistematice, preventive. Analiza noastra nu 
vizeaza si descoperirile arheologice funerare atribuite razboinicilor unguri 
timpurii care, de altfel, au facut obiectul mai multor studii’. 


II. Motivarea limitelor cronologice 


Vestigiile pe care le supunem analizei apartin unei etape cronologice care 
are limita inferioară a doua jumătate a sec. IX iar cea superioară prima jumătate 
a sec. X. 

Aceasta etapa cronologica s-a derulat intre doua momente extrem de impor- 
tante pentru spatiul transilvanean: prabusirea Khaganatului Avar si patrun- 
derea ungurilor. Dupa cum se cunoaste, Khaganatul Avar s-a destramat in urma 
infrangerilor suferite in luptele cu francii in vest si cu bulgarii in est. Victoria 
asupra avarilor a permis extinderea controlului bulgarilor asupra sudului 
Transilvaniei®. Desigur că dispariția Khaganatului Avar a generat un vid de 
putere in aceste zone, fapt care a permis afirmarea elitelor locale si aparitia unor 
potentati locali”. Prin urmare, existența unor centre de putere trebuie acceptată, 
apariţia lor fiind strâns legată de afirmarea elitelor şi a potentatilor locali. 


III. De ce vestigiile arheologice de la Alba Iulia? 


Rezultatele cercetărilor arheologice derulate până acum pe teritoriul actual 
al oraşului Alba Iulia fac din acest spaţiu cel mai complex obiectiv medieval 
timpuriu din Transilvania: densă locuire istorică, număr mare de situri arheo- 
logice, mare diversitate si varietate de artefacte, stratigrafie complexă, contexte 
arheologice extrem de interesante”. 

Studierea tuturor contextelor arheologice surprinse aici poate contribui 
la clarificarea unor aspecte importante ale civilizației medievale timpurii din 
Transilvania, implicit şi a celor privind stratificarea socială, apariţia elitelor şi 
a centrelor de putere. Credem că cele precizate mai sus constituie suficiente 
motive şi, în acelaşi timp, răspunsuri la întrebarea de ce vestigiile arheologice 
de la Alba Iulia? 

În acest studiu de caz, aplicând criteriile propuse în anul 2012", vom analiza 
artefactele şi contextele arheologice constatate la Alba Iulia ţinând cont de tipul 
(cimitir, aşezare, fortificaţie) şi caracteristicile sitului, cu scopul identificării şi 
definirii elitei/elitelor locale. 


7 Gall 2001, 121-150. 

8 Madgearu 2002-2003, 44, 51, 55; Cosma 2004, 94; Cosma 2004-2005, 195. 
2 Madgearu 2001, 186-187; Cosma 2004, 101, 104. 

1 Dragotă 2006, 133; Marcu Istrate 2010, 263. 

1 Băcueț-Crişan 2012, 281-290. 

IV. Analiza vestigiilor si a contextelor arheologice 


Conform criteriilor la care am facut deja referire, descoperirile arheologice 
databile in secventa cronologica care ne intereseaza vor fi analizate avand in 
vedere tipul de sit din care provin (cimitir, aşezare, fortificaţie). 

Vestigiile cu caracter funerar 

Studierea cimitirelor şi a descoperirilor cu caracter funerar a fost şi este 
încă axată pe descrieri ale poziţiei defunctului, inventarului funerar, rit şi ritual 
funerar, cronologie şi atribuire culturală, fără să fie abordate şi aspecte legate 
de structură si stratificare socială. Aspecte privind stratificarea socială pot 
fi surprinse în cazul unui cimitir (studiu de caz), dar mai ales în urma unor 
analize comparative a cimitirelor din aceeaşi etapă cronologice de pe spaţii 
geografice largi. 

În procesul de analiză a descoperirilor funerare urmărim evidențierea 
tipurilor mai aparte de morminte şi practici funerare, bogatia, diversitatea, 
materialul şi raritatea inventarului funerar. Avem în vedere şi aspectele legate 
de caracteristicile gropii mormântului, grija fata de defunct, modul de depunere 
a defunctului şi poziţia ocupată de acesta în structura internă a cimitirului. 


a. Caracteristicile mormântului şi modul de depunere a defunctului 
(înmormântări speciale/complexe) 

Majoritatea înhumărilor din această perioadă din Transilvania s-au făcut în 
morminte simple, prin aşezarea defunctului direct în groapă. Cercetările arheo- 
logice derulate în diverse cimitire au reliefat şi practicarea unor înmormântări 
mai speciale/complexe: înmormântări în sicrie de lemn, înmormântări în ciste 
din cărămizi romane refolosite, morminte placate cu cărămizi, bolovani de râu, 
lespezi din calcar (pl. II). 

Aceste forme mai complexe de înmormântare au fost practicate și în unele 
cimitire de la Alba Iulia (Tabel 1). La Alba Iulia - Staţia de Salvare — Faza I 
(sec. IX - începutul sec. X”) s-au descoperit morminte cu ciste din cărămizi 
romane refolosite”. În cimitirul de la Alba Iulia — Izvorul Împăratului (primele 
decenii ale sec. X'*) s-au cercetat morminte placate cu cărămizi fragmentare sau 
întregi, bolovani de rau si lespezi din calcar. Mormântul de femeie M. 65 era 
acoperit cu o lespede masivă din piatră prelucrată grosier!?. Un singur defunct 
(M. 65) a fost înmormântat într-un sicriu din lemn!€. 


12 Ciugudean 1996, 6; Dragotă, Ciugudean 2002, 11; Ciugudean 2007, 244. 
3 Ciugudean 1996, 6; Ciugudean 2006, 14. 

1 Blajan 2006, 53. 

15 Blajan 2006, 53; Blăjan 2007, 56. 

1€ Blăjan 2007, 56. 

Tabel 1 
anes Morminte cu Morminte cu ciste Morminte placate cu 
Cimitir P lg. eh caramizi, bolovani de 
sicrie din lemn din caramizi x a 
râu, lespezi din calcar 
Alba Iulia — Staţia de + 
Salvare — Faza I 
Alba Iulia — Izvorul 
ES S o 
Împăratului 


b. Bogăția inventarului funerar 

Un alt element important în analiza noastră este legat de bogăţia şi varietatea 
inventarului funerar: obiecte metalice de podoabă și de port, vase ceramice, alte 
categorii de artefacte. 

Număr mare de artefacte din metal: 

Un mare deziderat rămâne încă publicarea integrală a cimitirului de la Alba 
Iulia - Stația de Salvare. Lipsa acestor date împiedică formarea unei imagini 
clare si coerente privind bogăţia sau sărăcia comunitatii/comunitatilor inmor- 
mântate aici, în cazul de fata interesându-ne mai ales mormintele din Faza I 
(sec. IX - începutul sec. X) a cimitirului. 

Număr mare de vase ceramice: 

Din datele publicate până în prezent despre cimitirul de la Alba Iulia - 
Stația de Salvare — Faza I reținem faptul că majoritatea mormintelor conţineau 
câte două vase ceramice, nouă morminte aveau numai câte un vas şi doar patru 
morminte conţineau fiecare câte trei vase ceramice”. 


c. Metalul din care sunt confecţionate artefactele din inventarul funerar 

În mormintele de inhumatie din a doua jumătate a sec. IX — prima jumătate 
a sec. X din Transilvania s-au descoperit obiecte de podoabă şi de port variate 
ca tip şi formă. Metalul din care sunt confecţionate este și el divers (pl. VI), 
pornind de la bronz care este cel mai comun, urmat de argint şi, în cazuri foarte 
rare, de aur (Tabel 2)!8. 

Artefacte din aur: 

Rezultatele publicate până în prezent nu oferă o imagine foarte clară privind 
descoperirea (sau nu) unor artefacte confecționate din aur în mormintele de la 
Alba Iulia aparţinând acestei faze cronologice”. 


7 Ciugudean 2007, 244. 

15 Bacuet-Crisan 2012, 284. 

2 M. Blajan precizează că in cimitirul de la Alba Iulia Stația de Salvare, în campaniile de 
cercetari din perioada 1980-1981 s-au descoperit si artefacte din aur (Blajan 2006, p. 26) fara sa 
specifice dacă acestea au apărut in mormintele din Faza I sau in cele din Faza II. 

Artefacte din argint: 

Piese de podoaba confectionate din argint au fost descoperite in unele 
morminte din cimitirul de la Alba Iulia — Staţia de Salvare — Faza I şi în cel de la 
Alba Iulia Izvorul Împăratului”. 


Tabel 2 
Cimitir Artefacte din aur | Artefacte din argint | Artefacte din bronz 
Alba Iulia — Staţia de 
Salvare — Faza I ` ? + 
Alba Iulia - 
Izvorul Împăratului ” 
Alba Iulia - + 
Palatul Episcopal 


d. Raritatea unor tipuri de artefacte metalice 

Artefactele descoperite în mormintele de inhumatie sunt in general piese 
comune, dar au fost descoperite si morminte a căror inventar funerar conțineau 
obiecte rare ca forma şi tip (pl. IV). 

Cercei: 

La Alba Iulia Stația de Salvare — Faza I, într-un mormânt cu cistă din 
cărămizi romane refolosite?! a fost descoperită o pereche de cercei (pl. V/la-1b) 
din argint cu placă semilunara şi lantisoare prevăzute cu pandantive rombice 
din tabla”. 

Un cercel (pl. V/3) cu placă lunulară din bronz decorat în tehnica filigra- 
nului care nu provine dintr-un complex arheologic ci dintr-un nivel stratigrafic 
a fost descoperit în urma unor cercetări efectuate în zona Palatului Episcopal”. 

O altă piesă interesantă (pl. V/2a-2c) a fost descoperită în anul 2007, tot în 
apropierea Palatului Episcopal. Este vorba despre un pandantiv rombic din bronz 
(decorat cu mici impresiuni circulare) prins cu un lantisor, piesă care provine 
probabil de la un cercel cu placă semilunară si lantisoare cu pandantive”. 

Cruci pectorale şi pandantive decorate cu motive cruciforme (pl. VII): 

Din cimitirul de la Alba Iulia — Izvorul Împăratului provin cinci cruci 
pectorale (3 cruci duble de tip relicvar (pl. V/2a-2b) din bronz, 1 cruciulita 
simplă din bronz, 1 cruciulita simplă din plumb) decoperite în inventarul a 


2 Ciugudean 2006, 14; Blajan 2006, 53. 

a Dragota 2006, 65-66. 

2 Ciugudean 2006, 14, 117/34. 

% Marcu Istrate 2008, 82, fig. 27. Probabil că piesa provine din inventarul unui mormânt distrus 
din vechime. 

2% Marcu Istrate 2009, 31/nr. catalog 54, 245/54. 

cinci morminte - M. 10, M. 24, M. 30, M. 81, M. 89”. La Alba Iulia — Stația de 
Salvare — Faza I au fost descoperite pandantive din plumb (pl. VIII/1) decorate 
cu motive cruciforme”. 

Pandantive: 

În cimitirul de la Alba Iulia Stația de Salvare - Faza I, unul dintre morminte 
a avut ca inventar un şirag de mărgele (din agat şi ceramică) cu un pandantiv 
din argint decorat cu figuri geometrice realizate din granule sudate”. 


e. Raritatea unor forme ceramice depuse în morminte 

O parte din mormintele studiate conţineau ca inventar funerar forme 
ceramice mai rar întâlnite în mediul transilvănean (pl. IX). 

La Alba Iulia - Staţia de Salvare - Faza I în unele morminte erau depuse 
străchini (pl. X/3) şi căni/pahare (pl. X/4-5)%. În același cimitir, printre 
ulcioarele/vasele amforoidale prevăzute cu una sau două torti sunt şi exemplare 
cu caracteristici formale deosebite (pl. X/1-2)”. 


f. Arme 

Inventarele funerare ale unor morminte conţineau si cuțite din fier (Tabel 3) 
depuse lângă corpul defunctului (pl. XI). Astfel de artefacte cu dimensiuni şi 
forme diverse au fost descoperite în cimitirele de la Alba Iulia — Stația de Salvare 
- Faza I” şi Alba Iulia — Izvorul Împăratului”. 


Tabel 3 

Sit arheologic Morminte cu arme (cuțite) | Morminte fără arme 
Alba Iulia - Staţia de Salvare — Faza I + + 
Alba Iulia — Izvorul Împăratului + + 


Vestigiile din aşezări nefortificate: 

În cazul asezarilor, elementele care ar putea fi luate în calcul ar fi construc- 
tiile cu planimetrie, dimensiune şi structură deosebită (dimensiuni mari, cu 
mai multe camere) sau construcţiile cu invenar arheologic bogat şi diversificat 
sau cu tipuri şi forme rare de artefacte. 


25 Blăjan 2007, 56; Moga 2007, fig. 23; Blăjan 2010, 274-275. 

% Ciugudean 2006, 14, 29, 108/28. 

27 Ciugudean 2006, 31, 109/60. 

% Ciugudean 1996, 7; Ciugudean 2006, 114/5; Ciugudean 2007, pl. VI/1, VII/1, 6. 
2 Ciugudean 2007, pl. V/2, VI/5. 

% Ciugudean 2006, 117/26, 64. 

1 Blajan 2010, 273. 

La Alba Iulia, studierea cimitirelor a cunoscut un real progres” (chiar dacă 
cel de la Alba Iulia — Stația de Salvare este nepublicat!), în schimb, cercetarea 
așezărilor medievale timpurii nu a beneficiat încă de o abordare serioasă. Sărăcia 
datelor de care dispunem despre urmele de locuire identificate cu diverse ocazii 
în mai multe puncte de pe teritoriul actual al oraşului Alba Iulia ne împiedică 
să analizăm sub acest aspect - al elitelor — tipurile de construcții si inventarele 
arheologice descoperite în acestea. 

Vestigiile din aşezări fortificate: 

Fortificațiile de pământ şi lemn au fost un produs clar al stratificării sociale, 
un apanaj al elitelor conducătoare, ele reprezentând “centrele de comandă” al 
potentatilor locali. Cea mai importantă problemă pe care o pun aceste așezări 
fortificate este cea a cronologiei. În literatura de specialitate au existat si există 
încă multe discuţii legate de inceputurile/aparitia fortificațiilor medievale 
timpurii din Transilvania. 

Despre fortificația din sec. X de la Alba Iulia şi caracteristicile sale, dispunem 
de date extrem de puţine si de multe ori confuze, realitate subliniată si de către 
cei care studiază această categorie de obiective arheologice” 

Din puţinele date publicate reținem faptul că o parte din suprafaţa castrului 
roman în care a staționat Legiunea XIII Gemina a fost ocupată de o astfel de 
fortificaţie care avea ca elemente defensive o parte din zidurile antice si probabil si 
santurile castrului. Se pare că incinta medievală timpurie a fost separată de restul 
suprafeţei castrului printr-un val de pamant™ despre care nu stim foarte multe. 

Acelaşi volum de informaţii și în cazul aşezării” dezvoltată între zidurile 
castrului roman, în incinta fortificaţiei medievale timpurii. Despre această aşezare 
s-a afirmat că ar fi avut un caracter protourban si că ar aparține sec. IX-X* ori 
sec. IX - începutul sec. X (posibil începând cu a doua jumătate a sec. IX)”. 


32 Remarcam aici contribuţiile domnului dr. A. Dragotă, rezultatele cercetărilor proprii sau mai 
vechi fiind publicate în mai multe studii şi volume monografice (ex. Dragotă 2006; Dragotă et 
al. 2009). De asemenea, trebuie să menţionăm aici contribuţia domnului dr. H. Ciugudean care, 
în calitate de membru în colectivul de cercetare din anii 1981-1985, a publicat cele mai multe 
date despre rezultatele săpăturilor din cimitirul de la Alba Iulia Staţia de Salvare (campaniile 
1981-1985). 

* Rusu 1994, 333, 339; Rusu 2005, 500; Tiplic 2007, 120-121. 

* Heitel 1983, 105; Rusu 1994, 333. 

3 Interesante sunt situaţiile constatate arheologic în cazul unor locuinţe aparținând aşezării 
medievale timpurii din incinta castrului roman. Pe podelele din lut bătătorit ale unor locuinţe au 
fost plasate cărămizi sau ţigle romane, într-un caz acestea erau așezate și pe treptele de acces în 
locuinţă (Heitel 1983, 104). Aceste amenajări mai speciale ar putea constitui un posibil indicator 
cu privire la statutul unor membri din comunitatea respectivă. 

3% Heitel 1983a, 446; Ciugudean 1996, 3. 

%7 Heitel 1983a, 446. 

Constructii cu caracter religios: 

Într-o comunitate umană care se află in proces de stratificare socială 
ocazie cu care are loc şi desprinderea/evidentierea elitei/elitelor conducătoare, 
existența unor locuri special amenajate ori a unor construcții în care se derulau 
activităţi cu caracter religios/cultic nu trebuie pusă la îndoială. Momentul 
cronologic analizat (a doua jumătate a sec. IX - prima jumătate a sec. X), aflat 
sub semnul creştinismului, ar trebui să fie marcat de prezenţa unor construcții 
legate de acesta. 

În cadrul analizei noastre privind identificarea elitelor prin analiza vesti- 
giilor şi a contextelor arheologice, un rol extrem de important l-ar fi avut rotonda 
identificată prin săpături arheologice de către R. Heitel, dacă problemele 
legate de cronologia construirii şi funcționării acestui important monument 
eclesiastic” ar fi fost clarificate! Pentru momentul construirii rotondei R. Heitel 
a propus următoarele ipoteze cronologice: a doua jumătate a sec. IX ori la 
sfârşitul sec. IX®, În mediul ştiinţific, ipotezele privind cronologia rotondei 
au generat serioase discuţii urmate de avansarea altor propuneri, una dintre 
acestea având în vedere secvenţa cronologică reprezentată de prima jumătate 
a sec. X“. 


V. Care sunt lipsurile strategiei de cercetare arheologică a evului mediu 
timpuriu la Alba Iulia? 


Importanța complexului obiectiv arheologic de la Alba Iulia în studierea 
civilizației medievale timpurii din Transilvania a fost evidențiată deseori în 
literatura arheologică românească si nu numai. Însă, tocmai această valoare 
ştiinţifică deosebită a vestigiilor şi contextelor arheologice identificate aici ne 
obligă să atragem atenția (la fel cum au făcut-o si alți colegi cu diverse ocazii?) 
asupra unor lipsuri/neajunsuri pe care le suferă cercetarea evului mediu 
timpuriu la Alba Iulia. 

Prin urmare, pe bună dreptate trebuie să ne întrebăm care sunt lipsurile 
strategiei de cercetare arheologică a evului mediu timpuriu la Alba Iulia și ce 
problematici ar trebui abordate pentru ca lumea ştiinţifică să beneficieze de o 
imagine de ansamblu coerentă si clară asupra realitatilor arheologice surprinse 


38 Heitel 1983a, 446; Heitel 1983, 102. 

* Pentru problematica elitei/elitelor şi a centrului de putere de la Alba Iulia, extrem de 
importantă este bisericuţa cercetată în anul 2011. Bisericuța a fost datată preliminar în jurul 
anului 1000 şi a fost legată ipotetic de misiunea episcopului Hierotheus de la mijlocul sec. X 
(Marcu Istrate 2013, 22). 

4 Heitel 1983, 102. 

+ Tiplic 2007, 74. 

“© Curta 2002, 276; Dragota 2006, 133; Marcu Istrate 2010, 263. 

acolo. Urmarind evolutia cercetarilor privind perioada medievala timpurie la 
Alba Iulia si raportandu-se la stadiul atins de acestea, am sesizat următoarele: 

e cimitire extrem de importante, chiar cheie în înţelegerea anumitor 
fenomene şi transformări ale societăţii medievale timpurii din 
Transilvania sunt încă total sau partial nepublicate. 

e cercetarea evului mediu timpuriu s-a orientat în principal pe cimitire şi 
mai puţin (aproape deloc) spre aşezări. 

e există puţine date referitoare la caracteristicile elementelor compo- 
nente ale fortificaţiei medievale timpurii din castrul roman. 

e există puţine date referitoare la aşezarea dezvoltată în incinta fortificată 
medievală timpurie din castrul roman. 

e este necesară o strategie de cercetare coerentă care să vizeze în paralel 
şi comparativ cele două laturi definitorii ale habitatului uman: viaţa şi 
moartea, aşezarea şi cimitirul. 

e chiar daca sunt puţine datele oferite de cercetările din aşezări, corobo- 
rarea lor cu cele din cimitire ar contribui la creionarea unei imagini, 
incipientă în acest moment, dar care poate fi îmbogăţită pe parcurs, 
privind locul, întinderea şi susccesiunea cronologică a așezărilor. 

e cronologia rotondei de la Alba Iulia a rămas încă insuficient explicată. 

e desi aparţine unui orizont cronologic ulterior celui de care ne ocupăm 
acum (post mijlocul sec. X), în contextul discuţiilor referitoare la elite 
şi centre de putere din Transilvania în jurul anului 1000, extrem de 
interesantă este bisericuța excavată în anul 2011, rezultatele cercetărilor 
fiind aşteptate cu mare interes de lumea științifică. 


VI. În loc de concluzii: elite locale la Alba Iulia, centru de putere din 
Transilvania in a doua jumătate a sec. IX - prima jumătate a sec. X 


După cum am mai precizat, aspecte legate de stratificarea socială, elită/elite 
şi centre de putere au fost extrem de puţin abordate de arheologia românească. 
În prezentul demers, pe baza criteriilor propuse%, am încercat identificarea 
acestor elite la Alba Iulia, prin analizarea vestigiilor, a contextelor arheologice 
şi a datelor ştiinţifice acumulate până în prezent. Desigur, criteriile propuse 
nu sunt definitive şi inatacabile, ele pot fi îmbunătăţite, completate şi adaptate 
situaţiilor arheologice viitoare. 

Acest set de criterii a fost gândit ca un instrument de lucru dezvoltabil 
în timp, care poate sta la baza unei ample cercetări privind elitele medievale 
timpurii din Transilvania. Setul de criterii nu rezolvă problematica apariției 
şi evoluţiei elitelor medievale timpurii din Transilvania, scopul lui fiind cel de 


£ Bacuet-Crisan 2012, 281-290. 

stabilire/creionare a unor elemente/caracteristici prin care acestea pot fi identi- 
ficate, evidentiate si definite. 

Din păcate, realizarea prezentului demers s-a lovit de o serie de dificultăți: 
lipsa unor descrieri corecte şi amănunțite a inventarului funerar, a caracte- 
risticilor mormintului/mormintelor, numărul artefactelor, metalul din care 
sunt confectionate, lipsa unei documentatii grafice complete (desene, planuri, 
fotografii). Este trist faptul că au fost publicate doar parţial rezultate ale cerce- 
tărilor din cimitire extrem de importante pentru arheologia evului mediu 
timpuriu din Transilvania (cazul cimitirelor de la Alba Iulia - Staţia de Salvare 
si Alba Iulia - Izvorul Împăratului). 

Descoperirile arheologice au evidenţiat existența unor situații mai aparte 
în cadrul siturilor. Urmărind inventarele arheologice (mai ales pe cele funerare) 
am putut identifica cazuri care se deosebesc vizibil de restul descoperirilor prin 
materialul din care sunt confecţionate artefactele, prin bogăţie, raritate ca formă 
şi tip. În cadrul practicilor de inhumare există si cazuri speciale (morminte cu 
sicrie, morminte cu cistă din cărămizi sau piatră) care prin modul de protejare 
a corpului defunctului după moarte arată grijă şi respect fata de individ, fapt 
datorat poate şi importanţei pe care aceștia şi/sau familiile lor au avut-o în 
cadrul comunitatii/comunitatilor respective. 

De altfel, si in alte medii culturale, mormintele cu cista din caramizi, 
tigle sau pietre precum si cele cu sicrie de lemn cu scoabe din fier sunt consi- 
derate exemple de distincție socială, caracteristice unei/unor elite“. În mediul 
slav vestic unele categorii ceramice cu forme rare (de ex., ulcioarele/vasele 
amforoidale) sunt considerate obiecte de import destinate unor persoane ce 
aveau o poziţie socială si economică importantă în cadrul comunității“. 

Publicarea documentaţiei grafice de la Alba Iulia - Stația de Salvare va 
permite cunoașterea locului ocupat de aceste morminte deosebite — cu cistă din 
cărămizi- în structura internă a cimitirului. Aceeaşi situaţie şi în cazul mormin- 
telor placate cu cărămizi fragmentare sau întregi, bolovani de râu şi lespezi din 
calcar sau a celui cu sicriu din lemn descoperite în cimitirul de la Alba Iulia — 
Izvorul Împăratului. 

Pentru momentul cronologic de care ne ocupăm, la Alba Iulia s-au constatat 
si alte forme speciale de inhumare: înmormântări în poziţie chircită“. Astfel de 
înmormântări au fost evidenţiate în cimitirele de la Alba Iulia - Staţia de Salvare 
- Faza I si Alba Iulia — Izvorul Împăratului. În cimitirul de la Alba Iulia — Staţia 
de Salvare — Faza I au fost descoperite câteva morminte in care defunctii au fost 


“ Gall, Gergely, Gal 2010, 46; Ruttkay 2005, pl. 20, 22-23. 
Pankiewicz 2005, 378. 
4 Bacuet-Crisan 2011, 162. 

depusi în groapă culcati pe-o parte in poziţie chircita fără inventar funerar” 
iar în cimitirul de la Alba Iulia-Izvorul Împăratului au fost descoperite trei 
morminte de inhumati în poziţie chircită: M. 67, M. 69 şi M. 124%. 

Nepublicarea tuturor rezultatelor cercetărilor şi, mai ales, a planurilor 
generale ale săpăturilor (cimitirelor) face ca şi în cazul mormintelor chircite să 
nu cunoaștem unde şi cum erau acestea dispuse în structura internă a cimitirelor 
de la Alba Iulia — Stația de Salvare — Faza I şi Alba - Iulia Izvorul Împăratului”. 

Informaţiile acumulate până acum arată faptul că în Transilvania momen- 
tului cronologic de care ne ocupăm, înhumarea în poziţie chircită s-a făcut fără 
inventar funerar. Factorii care au determinat inhumarea în poziţie chircită nu 
au fost pe deplin lamuriti, unele abordări au avut in vedere un anumit statut 
social al defunctilor, altele s-au referit la etnicul cestora, nefiind exclusă posibi- 
litatea ca şi alte cauze să fi stat la baza acest tip special de inhumare”. 

Desigur, la Alba Iulia mai sunt multe aspecte de clarificat, pentru noi, în 
contexul discuţiei referitoare la elitele sociale, importante ar fi cele referitoare la 
aşezarea fortificată din sec. IX-X şi la rotonda cu absidă semicirculară. 

De asemenea, este necesară o reanalizare exigentă a contextelor arheologice 
în paralel cu studierea la modul serios a tuturor categoriilor de artefacte desco- 
perite în acest extrem de important obiectiv arheologic (Alba Iulia). Rezultatele 
cercetărilor derulate până acum ne obligă să acceptăm fără rezerve faptul că la 
Alba Iulia au fost descoperite artefacte, situaţii şi contexte arheologice speciale 
care indică o formă de stratificare socială şi prezenţa elitei/elitelor locale în a 
doua jumătate a sec. IX - prima jumătate a sec. X. 

Fortificația medievală timpurie, ce ocupa o parte din suprafaţa castrului 
Legiunii XIII Gemina, trebuie să fi avut un rol esenţial în supravegherea văii 
Mureşului, importantă cale de acces în şi dinspre Transilvania. Poziţia strategică 
este incontestabilă, apariţia unei astfel de fortificaţii aici trebuie explicată în primul 
rand prin existenţa unei elite locale si a unui potentat local care controla zona. 

Pe parcursul analizei, publicate în anul 2012, privind elitele şi centrele de 
putere din Transilvania în a doua jumătate a sec. IX - prima jumătate a sec. X 
am evidenţiat siturile care contin elemente ce corespund criteriilor enunțate 
atunci şi am constatat că există un grup din care face parte şi Alba Iulia (pl. XII), 
grup care ocupă o zonă distinctă pe cursul mijlociu al Mureşului”. Dacă 


“ Dragota, Ciugudean 2002, 11; Ciugudean 2006, 14, fig. 5/1; Ciugudean 2007, pl. 11/3. 

4 Blajan 2007, 56. 

* Bacuet-Crisan 2011, 165. 

°° Bacuet-Crisan 2011, 165. 

51 Bacuet-Crisan 2012, 295, fig. 19. Ne referim aici la siturile de la Blandiana - La brod / 
Blandiana A, Alba Iulia Staţia de Salvare — Faza I, Alba Iulia Izvorul Împăratului, Ghirbom - 
Gruiul fierului, Ciumbrud - Podireu şi Orăştie - Dealul Pemilor X8. 

elementele evidentiate mai sus au apartinut unei/unor elite, atunci concentrarea 
lor într-un spaţiu geografic relativ restrâns sugerează/creionează existența unei 
puteri zonale. Varietatea, diversitatea si numărul mare de descoperiri arheo- 
logice medievale timpurii făcute la Alba Iulia ne determină să presupunem că 
aici a fost centrul/nucleul, astfel că nu excludem varianta acelui voievodat al 
Bălgradului a cărui existenţă a fost susținută de mai multă vreme în literatura 
de specialitate”. 

Nu putem afirma cu certitudine că toate aceste descoperiri evidențiate au 
aparținut enei/unor elite. Putem interpreta bogatia unora dintre mormintele 
descoperite ca expresie/manifestare a unei forme de stratificare socială, ceea 
ce nu înseamnă neapărat şi apartenenţa decedatului la grupul lider/condu- 
cător al comunităţii respective. Aceste artefacte, alături de celelalte categorii de 
piese si de situaţii arheologice prezentate mai sus, sunt importante, în primul 
rând, pentru faptul că indică existenţa unei forme de diferentiere/departajare 
în cadrul comunitatii/comunitatilor, iar, în al doilea rând, pentru că sugerează 
posibilitatea ca dintre aceste elemente deosebite unele să fi făcut parte din elita/ 
elitele conducătoare. 

Desigur, ar fi interesant de stabilit dacă elitele de la Alba Iulia exercitau un 
control politic şi asupra zonelor învecinate în a doua jumătate a sec. IX - prima 
jumătate a sec. X. Chiar dacă este dificil de realizat în stadiul actual al cercetă- 
rilor, această posibilitate nu trebuie exclusă. 

Identificarea etnicului care se “ascunde” în spatele artefactelor medievale 
timpurii, a comunitatii/comunitatilor care au vehiculat aceste artefacte este o 
chestiune pe cât de interesantă şi de fascinată, pe atât de greu de clarificat. În 
procesul de analiză a acestui aspect, la fel ca şi în societatea contemporană, ar 
trebui să avem în vedere mai multe aspecte: 

+ posibil ca etnicul persoanei/producătorului care a creat un anumit 
artefact (pentru vânzare/schimb) să nu fie identic cu cel al persoanei/ 
beneficiarului care foloseşte (prin cumpărare/schimb) artefactul. 

+  unartefacteste produs fie la comanda specială a unui individ sau a unei 
comunităţi (ţinând cont de tradiţia, gustul individului/comunitatii), 
fie, pur şi simplu, pentru că acesta este obiectul preferat în epocă (este 
în ton cu moda vremii), devenind astfel caracteristic epocii. 

e apariția unui alt individ care intermediază schimbul/comercializarea 
produselor între producător şi beneficiar, intermediarul putând fi 
diferit etnic şi de producător şi de beneficiar. 

În literatura de specialitate s-a discutat mult despre descoperirile din 

cimitirul de la Alba Iulia - Stația de Salvare - Faza I, coroborate cu cele din 
cimitirele de la Ciumbrud - Podireu, Orăştie - Dealul Pemilor X8, Ghirbom 


* Horedt 1954, 504; Dragotă 2006, 44; Dragota 2010, 285; Bacuet-Crisan 2012, 295. 

- Gruiul Fierului şi Blandiana La brod (Blandiana A). Discuţiile din lumea stiin- 
tifica românească, si nu numai, referitoare la cronologia şi etnicul vestigiilor 
mai sus amintite au generat şi atribuiri etnico-culturale. Pentru a nu mai relua 
întreaga argumentatie am selectat principalele ipotezele de lucru emise: 

e cimitirul de la Alba Iulia — Staţia de Salvare — Faza I, în conexiune cu 
descoperirile de la Blandiana - La brod (Blandiana A), sunt manifestări 
ale dominaţiei bulgare în zonă, centrul de putere fiind la Alba Iulia în 
fortificația din incinta castrului roman”. 

e alte opinii leagă acest cimitir de mediul cultural moravian, în conexiune 
cu descoperirile din cimitirele de la Ciumbrud - Podireu şi Orăştie - 
Dealul Pemilor X8*. 

e pe de altă parte, există si opinii care subliniază puternica influență 
exercitată de mediul bizantin”. 

+ populație slavo-română aflată sub control bulgar. 

O posibilă explicaţie pentru diversitatea practicilor si ritualurilor funerare 
identificate în cimitirele din a doua jumătate a sec. IX — prima jumătate a sec. X 
de la Alba Iulia ar putea fi aceea că, mai multe gentes îşi înmormântează în 
acest spaţiu membrii (fie cei din elită, fie cei de rand), cel mai elocvent exemplu 
fiind cimitirul de la Alba Iulia - Stația de Salvare — Faza I. În acest moment 
este dificil să stabilim cu certitudine caracterul etnic al vestigiilor, dar putem 
accepta ipoteza prezenţei mai multor gentes şi a elitelor lor: 

e o componentă romanică, în condiţiile în care ne aflăm într-un areal 
intens locuit şi după retragerea romană (argumentat foarte bine arheo- 
logic), aceste elemente de continuitate a locuirii fiind clar evidenţiate 
în incinta fostului castru roman (spaţiu fortificat din epoca romană, 
care datorită caracterului defensiv a putut fi utilizat ca excelent loc de 
refugiu atât în perioada migraţiilor, cât şi în cea medievală timpurie). 

e o componentă slavă locală, având in vedere realitățile istorice ale 
Transilvaniei după pătrunderea slavilor. 

e o componentă slavă sudică/bulgară, având in vedere realităţile istorice 
zonale legate de controlul exercitat de bulgari. 

e descoperirile arheologice de la Alba Iulia nu contin elemente care să 
poată fi atribuite unei elite militare avare post Khaganat. 

e descoperirile arheologice de la Alba Iulia databile în etapa cronologică 
de care ne ocupăm nu conţin elemente care să indice o elită militară 
carolingiană stabilită aici după conflictul cu avarii. 


5 Madgearu 2002-2003, 55. 

* Rusu 1971, 724; Pinter, Boroftka 1999, 328-329. 
° Dragota 2006, 44. 

°° Madgearu 2002-2003, 55. 

Probabil ca in mediul stiintific vor exista opinii critice la adresa celor 
exprimate mai sus, acestora le reamintim faptul că ne-am raportat la cerce- 
tările privind sociologia elitelor, cercetări care au identificat anumite elemente 
definitorii extrem de interesante. Dacă se va face abstracţie de aceste rezultate, 
cercetarea şi interpretarea/intelegerea proceselor de structurare a societăţii 
medievale timpurii nu va obţine rezultate pertinente. 

Până la urmă, în cazul cimitirului de la Alba Iulia - Stația de Salvare - 
Faza I, trebuie să recunoaştem faptul că acesta conţine un melanj de elemente 
de tip Blandiana A cu elemente de tip Ciumbrud şi elemente clasice bizantine, 
fiind rezultatul unei întrepătrunderi culturale care a avut loc la Alba Iulia si 
nu numai. În literatura românească, caracterul aparte al descoperirilor aflate 
în discuţie a mai fost subliniat si cu alte ocazii, propunându-se denumirea de 
“orizont cultural Alba Iulia”, denumire cu care suntem de acord deoarece 
defineşte foarte bine vestigiile şi contextele arheologice analizate. 

Tot legat de etnic şi etnicitate, în literatura de specialitate din România 
există şi opinii critice (în diverse ocazii)” la adresa interpretarilor/atribuirilor 
etnice a artefactelor şi contextelor arheologice medievale timpurii. Desigur, 
în lipsa unor rezultate si date concludente, consideratiile referitoare la etnic 
şi etnicitate trebuie emise cu prudenţă, acest fapt neângrădind însă libertatea 
de a avansa ipoteze de lucru. Etnicul comunitatii/comunitatilor este unul din 
aspectele societăţii medievale timpurii din Transilvania pe care trebuie să le 
cercetam, pe de altă parte, însă, stabilirea etnicitatii nu trebuie să devină unicul 
scop al cercetării în detrimentul celorlalte aspecte. 

Suntem conştienţi de faptul că toate afirmaţiile făcute cu această ocazie 
nu sunt inatacabile şi, de asemenea, nu sunt definitive. Pornind de la criteriile 
enunțate“, de la general la particular, în rândurile de fata ne-am propus un 
studiu de caz aplicând aceste criterii la realităţile arheologice de la Alba Iulia. 
Criteriile de identificare şi creionare a elitei/elitelor - prezentate mai sus — 
constituie doar o propunere care poate fi cu siguranță îmbunătăţită. Concluziile 
preliminare formulate cu acest prilej au la bază descoperirile arheologice din 
stadiul actual al cercetărilor, prezentul demers constituind o etapă a cercetării 
acestui subiect, cercetare care cu siguranţă trebuie extinsă şi aprofundată. 


” Dragotă 2006, 134-135; Dragotă et al. 2009, 120. 

* Una dintre acestea este cea a lui Erwin Gall care recent s-a exprimat că atribuirea etnică 
este “o problemă desuetă” (Gâll 2013, p. 178). Acestă afirmaţie ar fi de acceptat în situaţia în 
care ne-am ocupa numai de istoria obiectelor/artefactelor, făcând abstracţie de comunitatea/ 
comunitățile umane care le-au creat. Ca istorici nu putem să ne limităm doar la o descriere 
corectă a artefactului sau a contextului arheologic, ci trebuie să trecem dincololo de ele, să aflăm 
utilitatea obiectului, scopul depunerii sale într-un mormânt, motivaţia ritualului funerar, ritual 
care, uneori, poate fi caracteristic numai unui anumit etnic. 

> Bacuet-Crisan 2012, 281-290. 

ELITES AND CENTERS OF POWER IN TRANSYLVANIA IN THE SECOND HALF 
OF THE 9™ CENTURY - THE FIRST ONE OF THE 107 CENTURY 
AN ANALYSIS OF THE ARCHAEOLOGICAL VESTIGES 
FROM THE TOWN OF ALBA JULIA TERRITORY 


Abstract 


I have tackled the question of the elites and centers of power in Transylvania in the 
second half of the 9 century - the first one of the 10" century, in 2012 too, the moment I 
have proposed a series of criteria that may underlie the working methodology. The elites 
setting up (especially those ones of the early Middle Ages) is a question that must be 
investigated not only from a historical point of view but also from a sociological one as 
sociology has specific researching and interpreting methods which can offer a series of 
explanations and answers to questions that archeology cannot survey to. 

Social structure and stratification, elite/ elites and centers of power are unfortunately 
researching subjects still out of the majority of the Romanian specialists’ interest even they 
are dealing with the early Medieval Ages. The so far results of the archaeological researches 
within the town of Alba Julia territory turn it into the most complex early medieval objective 
in Transylvania: a dense historic settlement, a great number of archaeological sites, and 
a large variety of artifacts, as well as a complex stratigraphy and extremely interesting 
archaeological contexts. 

mau ma 200 on ago sa 


Pl. I. Dispunerea orașului Alba Iulia pe teritoriul României (1); Harta oraşului Alba Iulia 
cu dispunerea cimitirelor de la Alba Iulia Staţia de Salvare - Faza I (1) şi Alba Iulia - 
Izvorul Împăratului (2) (prelucrare şi adaptare hartă după Ciugudean, Pinter, Rustoiu 2006) 
(2). / Location of Alba Iulia on the Romanian territory (1); Alba Iulia. Location map of the 
cemeteries from Staţia de Salvare — Phase I (1) and Izvorul Împăratului (2) (map adapted 
after Ciugudean, Pinter, Rustoiu 2006) (2). 

PL. II. Alba Iulia. Morminte cu amenajări speciale/complexe: morminte cu sicrie de lemn, 
morminte cu ciste din cărămizi, morminte placate cu cărămizi, bolovani de râu, lespezi din 
calcar. / Alba Iulia. Tombs with special arrangements: coffin burials, brick cist burials, stone 
plate burials. 

Pl. III. Cimitirul de la Alba Iulia - Staţia de Salvare - Faza I. (1-2) Tipuri de morminte 
cu ciste din cărămizi romane refolosite (după Ciugudean 1996, Ciugudean 2006). / Alba 
Iulia - Staţia de Salvare - Phase I. (1-2) Brick cist burials types (after Ciugudean 1996, 
Ciugudean 2006). 

2. Alba lulia — Palatul Episcopal 


Pl. IV. Alba Iulia. Tipuri rare de artefacte metalice (podoabe) descoperite în contexte 
funerare. / Alba Iulia. Rare types of metal burial artifacts. 

Pl. V. Tipuri rare de cercei. Cimitirul de la Alba Iulia - Stația de Salvare - Faza I (dupa 
Ciugudean, Dragotă 2002) (la-1b). Alba Iulia Palatul Episcopal (după Marcu Istrate 2008 
şi Marcu Istrate 2009) (2a-2c, 3). / Rare types of earrings. Alba Iulia - Stația de Salvare - 
Phase I (after Ciugudean, Dragotă 2002) (la-1b). Alba Iulia Palatul Episcopal (after Marcu 
Istrate 2008 and Marcu Istrate 2009) (2a-2c, 3). 

Pl. VI. Alba Iulia. Tipul de metal din care sunt confecţionate artefactele descoperite în 
contexte funerare. / Alba Iulia. The material of the metal artifacts în the funerary inventory. 

1. Alba lulia — Stația de Salvare — Faza | 


2. Alba lulia — Izvorul Împăratului 


Pl. VII. Alba Iulia. Cruci pectorale si pandantive decorate cu motive cruciforme descoperite 
in contexte funerare. / Alba Iulia. Pectoral crosses and pendants decorated with crosses 
discovered in funerary contexts. 


131 


Pl. VIII. Pandantiv din plumb (desen) descoperit în cimitirul de la Alba Iulia Staţia de 
Salvare — Faza I (după Moga 2007) (1). Cruciulita relicvar (desen) descoperită în cimitirul 
de la Alba Iulia — Izvorul Împăratului (după Moga 2007) (2a-2b). / Lead pendant (drawing) 
found at Alba Iulia - Staţia de Salvare - Faza I (after Moga 2007) (1). Reliquary cros (drawing) 
found at Alba Iulia - Izvorul Împăratului (after Moga 2007) (2a-2b). 

Pl. IX. Alba Iulia. Forme ceramice rare descoperite în contexte funerare. / Alba Iulia. Rare 
pottery forms in the funerary inventory. 

Pl. X. Forme ceramice rare descoperite in cimitirul de la Alba Iulia - Stația de Salvare - 
Faza I: (1-2) ulcioare/vase amforoidale, (3) strachină, (4-5) căni/pahare (după Ciugudean 
2007). / Rare pottery forms found at Alba Iulia - Staţia de Salvare - Phase I: (1-2) jugs/ 
amphora type vessels, (3) dish, (4-5) cups (after Ciugudean 2007). 

Pl. XI. Alba Iulia. Arme (cuțite) descoperite în contexte funerare. / Alba Iulia. Weapons 
(knives) in the funerary inventory. 

1. Blandiana — La Brod (Blandiana A) 

2a-b. Alba lulia — Staţia de Salvare — Faza | și Alba lulia — Izvorul Împăratului 
3. Ghirbom — Gruiul Fierului 

4. Orăștie — Dealul Pemilor X8 


Pl. XII. Cimitire din a a doua jumătate a sec. IX - prima jumătate a sec. X de pe cursul 
mijlociu al Mureşului. / Location map of the cemeteries from the middle course of the Mureş 
river (second half of the 9 — first half of the 10" centuries). 


